text: Døde menneskekroppe bliver udstillet som kunst
  07 oktober 2016 kl. 17.55
  Hud, sener og døde spædbarn, der alt sammen har været levende liv. Det er blandt de udstillede effekter i Sydbank Arena i Kolding.
  Der kan ses alt fra de helt små til de voksne mennesker. Intet er skjult på udstillingen ”Kroppe – læren fra de døde”. Den kan fredag og lørdag ses i Kolding.
  Man kan vælge at se udstillingen som et freakshow eller et videnskabeligt fænomen.
  - Det er grænseoverskridende, men fascinerende, siger en af dagens gæster, Rikke Pedersen, til TV SYD.
  Menneskefødder er skåret i skiver, og der kan ses mange varianter af hud, sener og sågar afdøde spædbørn.
  Rikke Pedersen, elev, Zoneterapiskolen, Kolding: "Jeg tror ikke, jeg kunne tænke mig at ligge her. Det er mærkeligt. Alt er mærkeligt."
  Mange skoleklasser har besøgt udstillingen.
  - Sådan ser jeg ud indeni. Det er lidt uuh. Men også meget interessant, siger Nong Ploy Kristensen, der er elev på Ødsted Skole.
  Der er en del amerikanere blandt de udstillede kroppe. Men var det måske noget for de besøgende?
  - Jeg tror ikke, jeg kunne tænke mig at ligge her. Det er mærkeligt. Alt er mærkeligt, siger Rikke Pedersen.
  De udstillede døde har givet tilladelse til at deltage – mens de var i live.
  Udstillingen er også åben lørdag i Sydbank Arena i Kolding. Søndag rykker udstillingen videre til Fredericia. Endeligt kan udstillingen ses i Vejle den 15. og 16. oktober.
  Læs mere på den anatomiske udstillings hjemmeside.
  